|  |  |
| --- | --- |
|  |  |

**Undervisningsevalueringsrapport for E21 på institut for Tværkulturelle og Regionale Studier (ToRS)**

|  |
| --- |
| Fordeling af evalueringsresultater |

Indledningsvis angives, hvor mange af de evaluerede kurser, der placerer sig i de enkelte kategorier.

For hvert kursus angives i hvilken kategori, kurset **samlet set** befinder sig. Selv om en evaluering indeholder både A-, B- og C-elementer, skal den kun angives i én kategori.

|  |
| --- |
| De kurser der har fået en B – indplacering med opfølgning indgår i opregningen af antal B kurser på den konkrete uddannelse, men står derudover i parentes ved hver uddannelse.ÅU-kurser er ikke medregnet, men har deres egen statistik i den interne rapport for Studienævnet. Denne evalueringsrapport bygger på udtryk fra den mere detaljerede interne rapport. **Udbudte kurser:** 96**Kurser evalueret:** 91 (94,8%)**Besvarelser i alt:** 1201 **Indplaceringer:** **A:** 5 (5,5%) **B:** 82 (90,1%) **C:** 4 (4,4%) |

|  |  |  |  |  |
| --- | --- | --- | --- | --- |
| Uddannelse og niveau | A | B | C | Mangler evaluering |
|  |  |  |  |  |
| Assyriologi (BA+KA) | 0 | 1 (pil op) | 0 | 0 |
| Asienstudier (KA) | 0 | 2 (inkl. 1 hold med opfølgning, ) | 0 | 0 |
| Grønlandske og arktiske studier (BA+KA) | 0 | 6 (inkl. 2 med pil op)  | 0 | 0 |
| Indianske Sprog og Kulturer (BA+KA) | 0 | 4 (inkl. 1 med opfølgning) | 0 | 0 |
| Japanstudier (BA) | 1 | 5 (inkl. 1 med pil op og 1 med opfølgning)  | 1 | 0 |
| Kinastudier (BA) | 0 | 9 (inkl. 4 med pil op og 1 med opfølgning) | 0 | 0 |
| Komparative Kulturstudier (BA+KA) | 0 | 3 (inkl. 1 med opfølgning) | 0 | 0 |
| Koreastudier (BA) | 0 | 4 (inkl. 1 med pil op) | 0 | 0 |
| Minoritetsstudier (BA+KA) |  | 3 (inkl. 1 pil op) | 0 | 0 |
| Moderne Indien og Sydasienstudier (BA) | 0 | 4 (inkl. 1 med pil op)  | 0 | 0 |
| Mellemøststudier (BA+KA) | 1 | 14 (inkl. 1 hold med pil op; 6 med opfølgning, herunder 3 hold)  | 0 | 3 (inkl. 6 hold) |
| Nærorientalsk Arkæologi (BA+KA) | 0 | 6 (inkl. 2 med pil op) | 0 | 0 |
| Religionsvidenskab (BA+KA) | 1 | 5 (inkl. 1 pil op) | 2 | 0 |
| ToRS fælles udbud (BA) | 0 | 1 | 0 | 0 |
| Tværkulturelle Studier (KA) | 0 | 4 (inkl. 2 med opfølgning) | 0 | 0 |
| Ægyptologi (BA+KA) | 0 | 3  | 0 | 0 |
| Østeuropastudier (BA+KA) | 2 | 6 | 1 | 2 |
| Åbent Universitet | 0 | 2 (inkl. 1 pil op) | 0 | 0 |
| I alt  | **5** | **82** | **4** | **5** |

Nedenfor bedes studienævnet uddybe evalueringsresultaterne samlet for hver kategori.

|  |
| --- |
| Kurser udbudt under Åbent universitet bliver evalueret særskilt i den interne rapport men indgår dog i ovenstående skema og i den overordnede statistisk. Der er i alt tale om 2 ÅU-kurser.Nogle af ”Coronaspørgsmålene” er efter vores mening uklare – og der var i E21 hold, der blev undervist stort set normalt – dog med adgang til streaming, andre der var hybride etc. Dette har gjort det svært at vurdere hvad de studerende egl. har svaret på i de spørgsmål.  |

**Kategori A**

Her fokuseres primært på positive erfaringer og tiltag, andre kan drage nytte af.

|  |
| --- |
| Fire kurser i Forårssemesteret 2021 har modtaget en A-kategorisering. De kurser, som ligger i kategori A, er kurser, som har været ekstraordinære gode i form af særdeles positive evalueringer fra alle de deltagende studerende. I disse evalueringer har næsten alle eller flertallet af de studerende nævnt kurset som værende velorganiseret, dynamisk, konstruktivt læringsmiljø og højt læringsudbytte, god brug af nye typer materialer og digitaltmateriale. God naturlig progression af emner og Intended learning Outcomes. Brug af opfølgningsskema, hvor de studerende kunne skrive hvordan en uge forløb og feedback på dette. Et kursus fremhæves som et forbillede på KU for moderne tværfaglig undervisning. De kurser, der har modtaget A-kategorisering er: * MØK, Medier i Mellemøsten
* JAP, Japansk propædeutik 1
* REL, Ancient Near Eastern Religions
* ØST, Forståelse af materiale på polsk
* ØST, Oversættelse til dansk af materiale på polsk
 |

**Kategori B**

Her kommenteres ganske kort.

|  |
| --- |
| De fleste kurser (82) falder under kategori B, da det drejer sig om kurser, der har modtaget overvejende positive evalueringer fra de deltagende studerende. Kurset har fungeret tilfredsstillende i forhold til de studerendes læringsudbytte og faglige indhold nogle gange med enkelte konstruktive kritikpunkter. I 14 kurser samt 1 hold er der blevet givet et B pil op, da det drejer sig om kurser og hold, som har fået meget positive evalueringer, men hvor der ikke har været nævnt de ekstraordinære pædagogiske og faglige tiltag som giver anledning til en A-kategori-placering.13 B-kurser (heraf dog nogle der bare er et hold ud af flere på et B-kursus) falder dog inden for kategorien B med opfølgning. Det handler her om f.eks. om kurser, som har været samlæst og hvor profilen er blevet oplevet som mindre relevant for flere studerende, hvor flere studerende har oplevet at undervisere ikke var lydhøre overfor de studerende, hvor der er blevet givet meget lidt eller måske ingen feedback, hvor der har været uklarhed omkring forhold vedrørende rammerne for kurset, hvor for meget er blevet taget for givet på forhånd, hvor der har manglet feedback, struktur og/ eller koordinering eller hvor der har været manglende / utilstrækkelig info om eksamen. Studerende fra små specialiseringer på de sammenlagte uddannelser kan også efterlyse mere om deres område. Tallet for B- med opfølgning ligger højere end ved sidste evaluering. Opfølgning foretages af en relevant person i forhold til de i evalueringerne der har givet grundlag for kritikken. F.eks. af studieleder, studienævnsformand, et nævnsmedlem, eller uddannelsesleder. Studienævnet anbefaler en konkret opfølgning, men studieleder kan vælge andre løsninger. Studienævnets kommentar til det forholdsvist høje tal B – kurser med opfølgning: De seneste Corona- år har været opslidende for både studerende og undervisere og de mange ændringer i nedlukning, oplukning, hybrid – nedlukning for nogle, fuld undervisning for andre hold etc. kan i nogle sammenhænge have været til at skabe et klima præget af kommunikationsproblemer. |

**Kategori C**

Her angives særlige opmærksomhedspunkter samt hvilke justeringer og øvrige initiativer, de har givet anledning til.

|  |
| --- |
| Der har været 4 C kurser i Efteråret 2021. Dette er et usædvanligt antal, da der plejer at være mellem 0 og 2 C- kurser pr. semester. Kurserne er fordelt på tre forskellige afdelinger og kritikpunkterne, der har gjort, at de er blevet til C-kurser, er meget forskellige. I et tilfælde handler det om uklar formidling, demotiverende, uklarhed om læringsmål. På et af de andre C–kurser er det selve kurset, der er målet for kritikken, i det underviserne anerkendes for at have gjort deres bedste. Et andet kursus har en meget kraftig kritik af en enkelt underviser. På et kursus er det et ukonstruktivt læringsmiljø, der er i fokus. |

|  |
| --- |
| Evaluering af andre undervisningsaktiviteter |

Her beskriver studienævnet kort, hvordan det har evalueret bachelorprojekter, specialer, projektorienterede forløb og udlagt undervisning samt angiver de vigtigste pointer fra evalueringerne af samme.

|  |
| --- |
| I det følgende gives der et kort resumé af:* Specialevejledning. Studerende, der har afleveret i perioden 31/8 og frem til d. 31/1-21)
* Bachelorvejledning. Inkl. studerende tilmeldt ordinær eksamenstermin i V21/22 og re-eksamenstermin i V21/22
* Projektorienterede forløb. Studerende tilmeldt ordinær eksamenstermin i V21/22 og re-eksamenstermin i V21/22

I den interne rapport er der længere resumeer tilgængelige – de kan rekvireres ved henvendelse til Studienævnet. ”Gode råd fra medstuderende” fra alle 3 evalueringsrapporter er kopieret (og ”renset”) og sendt til studievejledningen d. 14. marts, så rådene kan benyttes i vejledning/eventuelle oplæg, hvor det er relevant samtidigt med at de er fuldt anonymiseret. **Særligt om BA-projekter**Til den ordinære eksamen og sygereeksamen er der distribueret 74 skemaer og 26 har svaret.. Blandt informationskilderne til viden om BA projektet er studieordningen den mest anvendte: 15% af respondenterne angiver ”med meget stort udbytte; 42% angiver ”med stort udbytte”; 31% angiver ”med mindre udbytte”; 12% angiver ”med ringe udbytte”; 8% angiver ”ikke relevant/har ikke gjort brug af”. Bachelorintroduktion, informationssøgningskurser, skriveworkshops samt studievejledningen anvendes også men i mindre grad ( under 50 procent) end studieordningen.74 procent af respondenterne angiver de har fået meget eller stort udbytte af vejledningen. 13 procent har fået ringe og 13 procent mindre udbytte.Det understreges af de studerende hvor vigtig vejledningen er. Der hvor vejledningen betegnes som mindre god drejer det sig f.eks. om at vejleder ikke svarer på mail eller på anden måde er svær at lave en aftale med, ikke ser ud til at interessere sig for det den studerende skriver om eller ikke hjælper den studerende med at sætte nogle rammer for arbejdet med projektet. **Særligt angående specialer:** Alle 9 respondenter gjorde ikke brug af/så ingen relevans i Informationskurser2 af 9 respondenter har deltaget i skriveworkshops, som angiver ”stort udbytte”. 5 har brugt studievejledningen. Alle (9) har brugt studieordningen. Under halvdelen fandt det med mindre eller ringe udbytte. Alle (9) har brugt specialekontrakten, kun 2 havde stort udbytte. 3 af respondenterne svarede ”Andet”, som dækker over:- Sparring med sin søster, som havde skrevet speciale før - Sparring med venner via online forum- Gode faste møder med sin vejleder samt en studiekammerat, der selv var i gang med at skrive speciale*Tidsforbrug*De studerendes gennemsnitlige selvestimerede tidsforbrug ligger på ca. 28,9 timer/ugen og 5,6 måned med specialearbejdet.*Vejledningen*5 respondenter havde meget stort udbytte af vejledningen; 4 havde stort udbytte. Vejledningen foregik primært med møder med vejlederen (7), vejledning pr. e-mail eller anden korrespondance (6) og vejledning pr. telefon/skype el.lign. (5). I fritekstsvarene angående hvilke elementer, der har været særligt godt og/eller udbytterigt i vejledningen, nævnes:- Gode råd og inputs - God motivation - Sparring omkring opgavens opbygning - Vejledningen fungerede som en slags rammesætning for processen med deldeadlines undervejs - Feedback undervejs - Direkte feedback, ingen gætværk - Hjælp fra vejlederen til at holde en rød tråd i opgaven I fritekstsvarene angående hvilke elementer, der har været frustrerende eller uhensigtsmæssige i vejledningen, nævnes:- Online vejledning pga. Covid19 - At skulle tælle vejledningstimer, hvilket resulterede i at respondenten måtte holde sig tilbage med at skrive til sin vejleder Omfanget af vejledning har for de fleste været tilpas (6 ud af 8), kun 1 fik tilbudt mere end hvad der var behov for. 1 der syntes omfanget var for lille:**Særligt angående projektorienterede forløb**Der er distribueret 52 skemaer og 12 er blevet besvaret. Antal besvarelser: 12Svarprocent: 23%. Projektorienterede forløb fordelt:- 2 ud af 12 var bachelorstuderende - 10 ud af 12 var kandidatstuderendeRespondenterne har i vid udstrækning anvendt Studieordningen, Studieinformation på KUnet og Studievejledningen til at få information om forløbet. Nogle respondenter angiver at have modtaget information andre steder fra.8 ud af 12 respondenter angiver at det faktiske tidsforbrug hos projektværten i høj grad stemte overens med hvad der var aftalt inden opstart. 1 angiver at timetallet blev mindre, for de andre var det større.Over halvdelen af respondenterne (6 ud af 9) angiver at arbejdsopgaverne i høj grad svarede til hvad der var aftalt, mens under halvdelen (3 ud af 9) svarer at det i nogen grad/mindre grad svarede til det aftalte.Der er god tilfredshed med vejledningen: 5 ud af 9 respondenter havde meget stort udbytte af den faglige vejledning; 4 ud af de 9 angiver ”stort udbytte”. Der angives meget positivt ved vejledningen men er også en udtalelse om at det er svært når grupperne hele tiden skifter og man skal starte forfra, desuden er der ønske om mere praksisorienterethed og mere sparring. Det, der især driver processen, er Selvstændigt arbejde med opgaven (9 ud af 9 respondenter), faglig vejledning (5 ud af 9) og drøftelser med medstuderende (2 ud af 9)**Udlagt undervisning**Der har i E2021 ikke været studerende på udlagt undervisning.**Udlandsophold**E2021 har på grund af den daværende Covid 19-situation været noget turbulent i forhold til afvikling af de obligatoriske udlandsophold på sprog – og områdestudierne. Studerende fra Østeuropa, Sydasienstudier, Japan og Kinastudier kom ikke afsted på deres obligatoriske udlandsophold. De studerende fra Koreastudier kom afsted. Nogle studerende på ToRS har dog været på meritgivende studieophold i udlandet i form af selvarrangerede ophold, både på ophold der obligatorisk, f.eks var der nogle studerende fra Østeuropa, der studerede russisk i Kazakhstan og på ophold der ikke er en del af et obligatoriske ophold. MØS obligatoriske udlandsophold ligger i forårssemestret, men Mellemøsten har været stort set åben og der har været flere studerende på selvarrangerede ophold. Der var også et antal studerende, der var i praktik i udlandet i efteråret, f.eks. på Det danske Dialog institut i Kairo, på den danske ambassade i Algeriet osv. KU sender evalueringsskemaer til alle Erasmus studerende, til studerende der har fået internationaliseringsstipendium og til udvekslingsstuderende. Resultaterne af disse evalueringer ligger på nettet. Fra Efteråret 2022 når alle studerende er kommet ind i student mobility systemet sender KU evalueringsskemaer ud til alle studerende på udlandsophold. Nogle af afdelingerne på ToRS udfører derudover evalueringer til internt brug der også omfatter studerende der har været på selvarrangerede ophold som en del af det obligatoriske udlandssemester. Dette skal tages op til revision når alle studerende får et skema fra KU. SN har ikke evalueringsforpligtelse eller redskaber til en formel evaluering af meritgivende studieophold, men holder sig alligevel via fagene informeret om disse ophold, da de er en vigtig del af den samlede uddannelse. |

|  |
| --- |
| Opfølgning på seneste evalueringsrapport |

Nedenfor angiver studienævnet status over sidste evalueringsrapports opfølgningsinitiativer.

|  |
| --- |
| De kurser der fik B med opfølgning er der blevet fulgt op på. Ansvaret for opfølgningen ligger hos studielederen, men Studienævnet foreslår overfor studieleder den type opfølgning der kunne tænkes at være passende i forhold til problemets karakter.I forbindelse med den ene af C – evalueringerne arbejdes der fra Studienævnets side på en revision af studieordningen for det pågældende fagelement. Vi arbejder videre med erfaringerne fra Corona-semestrene, se også næste punkt.  |

|  |
| --- |
| Pædagogisk kompetenceudvikling |

Her kan studienævnet angive eventuelle initiativer og tanker vedrørende pædagogisk kompetenceudvikling som undervisningsevalueringen har givet anledning til.

|  |
| --- |
| Undervisningsevalueringen for E2021 har fortsat givet anledning til overvejelser omkring brug af fjernundervisning og blended learning/ hybridundervisning. Studienævnet vil arbejde videre med opsamling af både negative og positive erfaringer fra Corona-årenes online – og hybridundervisning. Studienævnet overvejer at gøre digitalisering til emne for undervisningens dag. |

|  |
| --- |
| Evalueringsplan |

Nedenfor indsætter studienævnet et link til dets evalueringsplan for perioden.

|  |
| --- |
| <https://tors.ku.dk/ominstituttet/studienaevn/evaluering/rapporter/>Evalueringsplanen står nederst i linket |

|  |
| --- |
| Andet |

Nedenfor kan anføres yderligere oplysninger, der har relevans for undervisningsevalueringen.

|  |
| --- |
| Evalueringsrapporten er formateret og uploadet på ny i F24. Der er ikke foretaget rettelser af indholdsmæssig karakter. |